als_Latn dik_Latn sag_Latn
Regjisori amerikan, Oliver Stone, ka bërë një dokumentar për presidentin rus, Putin. Dokumentari është menduar në formën e intervistave dhe në njërën prej tyre Putin ka pranuar se tashmë është gjysh.
Dokumentari i plotë do të jepet nga televizioni ‘Showtime’ në data 12-15 qershor dhe është i ndarë në katër pjesë.
Ky dokumentar ofron një prezantim të rrallë të jetës personale të presidentit rus kur dihet që Putin nuk para flet dhe e shmang të folurën rreth familjes së tij.
Në një pjesë të intervistës Stone e pyet Putin nëse i do nipërit e tij dhe përgjigja e tij ishte: ‘Po i dua, por nuk kam shumë kohë që të luaj me to’, citon CNN.
Gjatë konferencës së zakonshme për shtyp në fund të vitit, në 2015-ën Putin foli për dy vajzat e tij. Ai tha se ishte shumë krenar dhe ato vijonin të studionin dhe punonin.
‘Kurrë nuk diskutoj probleme të familjes sime. Ata nuk janë të përfshirë në biznes apo politikë. Jetojnë në Rusi dhe nuk e kanë ndryshuar kurrë vendin e banimit. Nuk e ka kam bërë kurrë këtë dhe dhe nuk do e them as tani ku punojnë dhe çfarë bëjnë vajzat e mia dhe kjo për shumë arsye, duke futur këtu edhe ato të sigurisë.’
Në një pjesë të intervistës, Putin pranon se ka raporte miqësore me ish-bashkëshorten e tij Lyudmilla dhe vajzat Maria dhe Ekaterina dhe se shpeshherë nuk bie në gjumë para orës 02:00 pasi flet me anëtarët e familjes së tij.
Në fund Putin thotë se çdo person ka të drejtë ta zgjedhë vetë rrugën dhe fatin e tij, duke shtuar se të bijat nuk e kanë pëlqyer kurrë jetën vanitoze dhe të qenit nën fokusin e kamerave.
als_Latn als_Latn als_Latn als_Latn als_Latn als_Latn als_Latn als_Latn